Μελέτη δεικτών νευροφλεγμονής και νευροεκφύλισης σε πειραματικό μοντέλο νωτιαίας μυϊκής ατροφίας SMNΔ7
Creators: name: Ταλέα, Δέσποινα-Ειρήνη Θεόδωρου
Publisher: name: Aristotle University of Thessaloniki
Year: 2024
Subjects: Νωτιαία Μυϊκή Ατροφία
Ασθένειες κινητικών νευρώνων
Νευροεκφυλιστικά νοσήματα
Spinal Muscular Atrophy
Motor neuron disease
Neurodegenerative diseases

description: Η Νωτιαία Μυϊκή Ατροφία (ΝΜΑ) συνιστά μια μονογονιδιακή ασθένεια που υπόκειται στο ευρύτερο φάσμα των σπάνιων νευρομυικών διαταραχών ακολουθώντας αυτοσωμικό υπολειπόμενο τύπο κληρονόμησης σύμφωνα με το πρότυπο μενδελικής κληρονόμησης. H NMA οφείλεται στη λειτουργική απώλεια της πρωτεΐνης SMN, η οποία διαδραματίζει πολυάριθμους και σημαντικούς ρόλους στην κυτταρική λειτουργία. Ο βασικότερος ρόλος της στο κύτταρο αφορά την συναρμολόγηση των ριβονουκλεοπρωτεϊνικών συμπλόκων snRNP. Ο βασικός τύπος κυττάρων που επηρεάζεται από την απώλεια της πρωτεΐνης SMN φαίνεται να είναι η ομάδα των άλφα (α)-κινητικών νευρώνων που προεκβάλλουν από τον νωτιαίο μυελό. Ο κυτταροσκελετός συνιστά ένα εξέχουσας σημασίας κυτταρικό συστατικό για την φυσιολογική δομή και λειτουργία των νευρικών κυττάρων. Διάφορες πρωτεΐνες που συμβάλλουν στην σωστή διαρρύθμιση και δόμηση του κυτταροσκελετού έχουν συζητηθεί στα πλαίσια της νόσου. Επιπρόσθετα, βιβλιογραφικές αναφορές έχουν υποδείξει τον ιδιαίτερα σημαντικό ρόλο τόσο των ανοσιακών, όσο και των αστρογλοιακών και μικρογλοιακών κυττάρων στη νευροεκφύλιση και επιδείνωση της νόσου. Τόσο τα αστρογλοιακά όσο και τα μικρογλοιακά κύτταρα πιθανόν εμπλέκονται στην νευροεκφύλιση συνάψεων και νευρώνων. Για τη μελέτη της NMA τύπου ΙΙ χρησιμοποιείται το ευρέως διαδεδομένο πειραματικό μοντέλο SMNΔ7, το οποίο αναπαράγει αξιόπιστα φαινοτυπικά και παθολογικά χαρακτηριστικά της διαταραχής. Παρόλο, που τα όψιμα συμπτωματικά στάδια της νόσου έχουν μελετηθεί εκτενώς , τα πρώιμα στάδια της νόσου, παραμένουν ελάχιστα μελετημένα. Η παρούσα διπλωματική εργασία πραγματεύεται τη διερεύνηση κυτταρικών λειτουργιών που συνεισφέρουν στη νόσο ήδη από το πρώιμο συμπτωματικό στάδιο αποσκοπώντας στην αποσαφήνιση του πιθανού ρόλου των πρωτεϊνών αλληλεπίδρασης του κυτταροσκελετού αλλά και των κυτταρικών αποκρίσεων των πληθυσμών της αστρογλοίας και της μικρογλοίας.
description: Spinal Muscular Atrophy (SMA) encompasses a broad spectrum of rare neuromuscular disorders, following a pattern of genetic inheritance known as autosomal recessive. SMA arises from the functional loss of the SMN protein, which plays numerous and important roles in cellular function, particularly in the assembly of snRNP ribonucleoprotein complexes. The main cell type affected by the loss of SMN protein appears to be the α-motor neurons which are arised from the spinal cord and innervate muscles. The cytoskeleton is crucial for the normal structure and function of nerve cells. Various proteins that contribute to the correct arrangement and structure of the cytoskeleton have been discussed in the context of the disease. In addition, literature reports have indicated the particularly important role of the immune cells, both astroglial and microglial cells in neurodegeneration and aggravation of the disease. The widely used experimental model SMNΔ7, which reliably reproduces phenotypic and pathological features of the disorder, is used to study SMA. Although the late symptomatic stages of the disease have been extensively studied, the early symptomatic stages remain poorly understood. This thesis investigates cellular functions that contribute to the disease from the early symptomatic stage, with the aim of clarifying the possible role of cytoskeletal interacting proteins and the cellular responses of astroglial and microglial cells.